FI
L 166/74
Euroopan unionin virallinen lehti
22.6.2022
Riisu saastunut vaatetus välittömästi.
Huuhtele saastuneet tai kyllästyneet vaatteet heti vedellä.
Ø
Silmäkosketus
Pidä silmä avoinna ja huuhtele välittömästi runsaalla vedellä ja jatka huuhtelua vähintään 10 minuutin ajan.
Suojaa vahingoittumaton silmä.
Jatka huuhtelua silmille tarkoitetulla huuhteluliuoksella.
Soita paikalle ambulanssi (silmien kaustinen palovamma) Välitön jatkohoito silmäsairaalassa/silmälääkärillä.
Jatka silmän huuhtelemista silmäsairaalaan saapumiseen asti.
Ø
Nieleminen
EI saa oksennuttaa.
Vaara siitä, että aine läpäisee keuhkot (hengityksen vaarantuminen) ainetta niellessä tai oksennettaessa, johtuen kaasun ja vaahdon muodostumisesta.
Vain potilaan ollessa täysin tietoisessa tilassa: huuhtele suu vedellä; laita hänet juomaan runsaasti vettä pienin siemaisuin; pidä potilas lämpimänä ja levossa.
Soita heti paikalle ambulanssi (avainsana: hapon aiheuttama palovamma).
Ø
Ohjeita lääkärille
Hoito on sama kuin kemiallisten palovammojen tapauksissa.
Hengittämisen jälkeen: Myrkkyjen aiheuttama keuhkopöhö on mahdollinen, jos tuotteen sisäänhengitys jatkuu akuutista ärsytyksestä huolimatta (esim. jos vaara-alueelta poistuminen ei ole mahdollista).
Myrkkyjen aiheuttamaa keuhkopöhöä ehkäistään hengitettävillä steroideilla (annostelusuihke, esim. auxilosone).
Jos ainetta on nielty: Aspiraatiovaara.
Aeroembolian vaara.
Jos kaasun muodostuminen aiheuttaa mahalaukkuun liiallista rasitusta, syötä mahalaukkuun putki, josta kaasu pääsee ulos.
Varhainen tähystystutkimus, jolla selvitetään, onko limakalvoilla leesioita, joita saattaa ilmestyä ruokatorveen ja mahalaukkuun.
Tarvittaessa, ime jäljellä oleva aine pois.
Älä anna aktiivihiiltä, koska on olemassa riski, että vetyperoksidista vapautuu suuria määriä kaasuja.
Hätätoimenpiteet ympäristön suojelemiseksi Noudata vesistöjen saastumisen ehkäisyä koskevia asetuksia (kerää, patoa, peitä).
Älä päästä ainetta vesikanaviin, pintaveteen tai maahan.
Ø
Puhdistusmenetelmät
Puhdista saastunut pinta huolellisesti; puhdistusaineeksi suositellaan vettä.
Pienien roiskeiden tapauksessa laimenna tuotetta runsaalla määrällä vettä ja huuhtele pois tai imeytä tuote nestettä sitovalla materiaalilla, esim. kemiallisella imeytyksellä, piimaalla tai yleissitovalla aineella.
Älä käytä tekstiilejä, sahanpurua tai syttyviä aineita.
Nosta aine pinnalta sitomisen jälkeen mekaanisesti ja kerää se sopiviin säiliöihin.
Hävitä imeytetty materiaali asetusten mukaisesti.